Diari Oficial de la Generalitat Valenciana


Sumari del DOGV 4125, del 12-11-2001 (2001/10287)

Informació pública del programa per al desenvolupament de l'actuació integrada del sector UBZ-7 de les normes subsidiàries de planejament municipal.
----------------------------------------------------------------------------------------------------------------------------------------------------

### Dades del document

Número de DOGV
:   4125

Data del DOGV
:   12-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10020


Organisme emissor
:   Ajuntament de Monforte del Cid

Tipus de document
:   Anunci

Informació pública del programa per al desenvolupament de l'actuació integrada del sector UBZ-7 de les normes subsidiàries de planejament municipal. [2001/M10519]
  
Aquest ajuntament ha redactat d'ofici programa per al desenvolupament de l'actuació integrada del sector UBZ-7 de les normes subsidiàries de planejament municipal.
  
L'homologació i el pla parcial del sector esmentat es van formular amb caràcter previ a la tramitació d'aquest programa, d'acord amb el que estableix l'article 52.1.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i van ser aprovats definitivament per resolució del conseller d'Obres Públiques, Urbanisme i Transports, de data 6 de novembre de 2000; la dita resolució i les ordenances del pla parcial es van publicar en el Butlletí Oficial de la Província d'Alacant número 24 de data 31 de gener de 2001.
  
El pla parcial esmentat va ser modificat puntualment i aprovat definitivament per l'ajuntament en ple, en sessió de data 16 de novembre de 2000 i aquest acord es va publicar en el Butlletí Oficial de la Província d'Alacant número 76 de data 2 d'abril de 2001.
  
L'alternativa tècnica del programa per al desenvolupament de l'actuació integrada del sector UBZ-7 es compon dels següents documents:
  
- Avantprojecte d'urbanització (moviment de terres, pavimentació, aigua potable, sanejament, telefonia, senyalització, jardineria i seguretat i salut), redactat per l'enginyer de camins municipal senyor Ignacio Gutiérrez Hernández.
  
- Projecte d'electrificació (línia subterrània de mitjana tensió, línia subterrània de baixa tensió, 2 centres de transformació, enllumenat públic i seguretat i salut) redactat pel perit industrial senyor José Limiñana Valero.
  
- Document programa per al desenvolupament de l'actuació integrada, que conté proposició juridicoeconòmica.
  
De conformitat amb el que disposen els articles 46 i 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística:
  
Primer
  
Se sotmet a informació pública per termini de 20 dies, comptats a partir del següent al de la publicació d'aquest anunci en Diari Oficial de la Generalitat Valenciana.
  
Segon
  
El sistema de gestió serà en principi directe, sense perjudici que durant els cinc dies següents al venciment del tràmit d'informació pública es puguen presentar proposicions juridicoeconòmiques, que hauran de contindre obligatòriament una proposta de conveni urbanístic, que puguen resultar més convenients per a l'interés públic i, en conseqüència, s'adjudique el programa a la iniciativa particular, i es considerarà aleshores com a gestió indirecta.
  
Tercer
  
Transcorreguts els anteriors terminis i a la vista de la documentació presentada, l'ajuntament aprovarà el programa per a l'actuació integrada de què es tracta. En el mateix acte es podrà acordar l'adjudicació d'aquest a favor del propi ajuntament per a la seua gestió directa o de qui haja formulat la proposició juridicoeconòmica més favorable per a executar l'actuació, tal com disposa l'article 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.